Katharina von Bora

Katharina von Bora (* 29 Januarie 1499 op die landgoed Lippendorf suid van Leipzig, Duitsland; † 20 Desember 1552 in Torgau), genoem Die Lutherin, was die eggenote van die Duitse kerkhervormer Martin Luther (1483–1546) en een van sy belangrikste raadgewers.

Katharina von Bora is in 'n verarmde adellike familie gebore en het op die ouderdom van tien tot die klooster Nimbschen toegetree. Onder die invloed van die Protestantse Hervorming het sy saam met ander nonne na Wittenberg gevlug. In 1525 het sy met Martin Luther in die huwelik getree. Vir die egpaar is ses kinders gebore van wie vier tot volwassenheid bly lewe het.

Tydens haar vlug voor die pes is Katharina von Bora, na wie dikwels as die "bekendste predikantsvrou ter wêreld" verwys word, in 1552 in Torgau oorlede.

Eksterne skakels 

Duitse religieuse mense
Christene
Christendom in Duitsland
Lutheranisme
Geboortes in 1499
Sterftes in 1552